cyanic-selkie/wikianc huggingface dataset:
נעמה צבר
פסלי סאונד 2015-2019
בעבודתה משנת 2017, "Closer", מייצרת צבר אלמנט אדריכלי, הפועל כמערכת עצמאית, פינה שהיא כלי נגינה, מונוליט לבן, עם מיקרופונים מוטמעים בו. הקיר הופך לכלי נגינה דמוי צ'לו או גיטרה, שניתן לנגן בו על ידי הכנסת היד אל תוך הקיר דרך חורים המיועדים לכך ופריטה על המיתרים. צידה החיצוני של הפינה, הפונה אל המבקרים, הוא לבן ואטום, רק צמד מיקרופונים חודרים אותו מבחוץ. צידה הפנימי של הפינה הוא החלק של המבצע, המכיל שני סוגי פתחים, האחד לנגינה והשני לשירה. על קהל המבקרים לבחור האם לעמוד מול הפינה החיצונית, לחוות את הפרפורמנס היכן ששומעים את הסאונד הטוב ביותר אך לא רואים את המבצע, או האם לעמוד בצידה הפנימי של הפינה, לראות את המבצע אך לשמוע פחות טוב את היצירה.
שקל
שֶׁקֶל (באכדית: šiqlu שיקלו) היא מידת משקל עתיקה מהמזרח הקרוב הקדום, שבהמשך הפכה למטבע קדום.
כיחידת משקל
השימוש הראשון במושג שקל ידוע ממסופוטמיה בערך ב-3000 לפנה"ס ושימש כיחידת משקל אכדית של כ-11 גרם שעורה. יחידת משקל זו שימשה כשער חליפין אחיד בין מוצרים ומנע את הצורך להכיר את שער החליפין הישיר בין כל שני מוצרים. על אף ששעורה הייתה יחידת כסף ממשית הייתה בעיה לשנע סכומי כסף גדולים למרחק מכיוון שהשעורה הייתה כבדה ועלולה להירקב לאורך זמן. לכן עברו האכדים להשתמש במתכת כסף (באכדית: kaspum) והוחלט באופן שרירותי שערך כסף שווה לשעורה באותה המשקל. לכן "שִקְלֻ כַסְפִם" היה למעשה גוש מתכת של כסף במשקל 11 גרם. המושג "שקל כסף" מוזכר בתנ"ך כמה פעמים, ברובן כמידת משקל למתכת הכסף, למשל: סיפור קניית מערת המכפלה, סיפור חנוכת המשכן ( והלאה), מצוות מחצית השקל, מצוות פדיון הבן, מחיר הקורבנות לכפרת חטאים , ובמקומות נוספים). אולם השקל מוזכר גם כמידה לשקילת מזון: (ספר ). שני שלישי השקל המקראי נקראים פים.
כמטבע
ה"שקל" הוא מקור המטבע האחמני סיגלוס. בתקופה ההלניסטית, החל מ־126 לפנה"ס ועד כ־180 שנה לאחר מכן, המטבע החשוב ביותר והעיקרי בלבנט (בקרב אנשי סוריה, הכנענים־פיניקים והיהודים) היה השקל הצורי. השקל הצורי היה המטבע הבלעדי לתשלום חובות בבית המקדש השני. מבחינה צורנית, על צדו האחד של השקל הצורי הופיע ראש מלקרת־הרקלס, ועל צדו השני הופיעו הנשר הסלאוקי (ובהמשך, הנשר הרומי) שבין רגליו חרטום אניה המסמל את אופייה של צור ועוצמתה הימית, אלת הרקלס שסימלה את מטבעת צור, וכיתוב יווני. ערכם של שקלי צור חוקה על־ידי אנשי אשקלון והנבטים במטבעותיהם. השקל הצורי איבד ממעמדו בעקבות הטבעה מאסיבית של דינר רומאי במזרח התיכון בימי נירון. בתקופת המרד הגדול הוחלף השקל הצורי בשקל ישראלי. עם פרוץ המרד בשנת 66 לספירה (לא קיימים שקלים צוריים מאוחרים משנת 65) הוטבעו מטבעות יהודיים בירושלים, שמשקלם ותכולת מתכתם שווים לשקל הצורי, ואף הכיתוב "ירושלים הקדושה" עליהם מקביל לכיתוב "צור הקדושה" ביוונית על מטבעות צור. שקלים אלה היוו סמל לעצמאות, כפי שמעידים, בין השאר, הסמלים שעליהם: הגביע, מִכְּלי הקודש במקדש, מוקף בכיתוב "שקל ישראל" (או "חצי השקל" במקרה של מטבעות מחצית השקל), ומעליו סימון מקוצר לשנת ההטבעה, ובצד השני ענף עם שלושה רימונים (עיטור יהודי מוכר, גם על כלי פולחן) ומסביבו כיתוב "ירושלים הקדושה". יש לציין שהמקורות ההיסטוריים לא מזכירים כלל הטבעת מטבעות במרד.
שקל דמיוני
השקלים הדמיוניים הנודעים הם "שקלי גרליץ" (Görlitzer Schekel; Görlitzer) שהונפקו החל מן המאה ה-15 בגרמניה ושימשו כקמעות עבור נוצרים משום האמונה שהם העתקים של אחד משלושים השקלים שקיבל יהודה איש קריות מהרומאים תמורת הסגרת "אותו האיש". שקלי גרליץ נפוצו באירופה ויוצרו במקומות שונים, והכינוי "גרליצר" דבק גם בשקל הדמיוני היהודי.
ב-25 ביוני, 2003, נפתחה במוזיאון ישראל בירושלים תערוכה בשם "שקל או שקר" בנושא המטבעות הללו.
פעמונית (צמח)
מאפיינים
הפרי הוא הלקט המכיל מספר רב של זרעים. הפעמונית היא מזון למספר מינים של פרפראים, ביניהם העשים Common Pug, Dot Moth, Ingrailed Clay ואחרים.
יצחק עראמה
משפחתו
החסיד יוסף יעבץ היה קרוב משפחתו. יש מקורות שבהם הוא מצוין כגיסו, בעל אחותו, אך מקורות מהימנים יותר רושמים אותו כבן אחותו. אמו של רבי יוסף יעבץ הייתה אחותו של רבי יצחק עראמה.
חיבוריו
בשנים האחרונות התגלה עותק בכתב-יד, של מהדורה מוקדמת של הספר, שהתחברה בשנת ר"מ בערך. במהדורה זו באים עניינים שונים ביתר הרחבה, והיא מדויקת יותר מבחינה לשונית. מאידך, במהדורה השנייה נוספו הרחבות רבות ושונה מקומם של דיונים שונים. עורכיה של מהדורה חדשה של ספר עקידת יצחק, במסגרת מכון עוז והדר, נעזרים במהדורה זו כדי להבין ולבאר את דברי המחבר. כמו כן אותרו אוטוגרפים של המהדורה האחרונה של ספר עקידת יצחק, השונים במעט מהנוסח שבדפוס.
משרד ננסן הבין-לאומי לפליטים
משרד ננסן הבין-לאומי לפליטים (באנגלית: Nansen International Office for Refugees, בצרפתית: Office International Nansen pour les Réfugiés) היה ארגון שהוקם ב-1930 על ידי חבר הלאומים ונקרא על שמו של פריטיוף ננסן, זמן קצר לאחר מותו והיה אחראי מבחינה בינלאומית על פליטים מאזורי מלחמה בין השנים 1930 – 1939. הארגון ידוע בעיקר בשל דרכוני ננסן שהנפיק ושאפשרו לאנשים חסרי לאומיות לעבור ממדינה למדינה. הארגון קיבל את פרס נובל לשלום ב-1938.
היסטוריה
תפקידו של הארגון היה לספק תמיכה פוליטית וחומרית לפליטים. פליטים מגרמניה הנאצית או ממלחמת האזרחים בספרד לא יכלו לקבל סיוע מהארגון, אף על פי שמדינות רבות סירבו לקבל את הפליטים הללו.
במהלך כהונתו בת שמונה שנים משרד ננסן צמצם את מספר הפליטים מיותר מ -1,000,000 ל 500,000. השיטות לסייע לפליטים כללו עזרה חומרית ומינהלית כאחד; המשרד נתן הלוואות לקידום עזרה עצמית וסייע לפליטים באבטחת מסמכים כמו אישורי עבודה ושהייה. שירות נוסף של המשרד היה להגן על פליטים מגירוש ועוולות אחרות מסוג זה. בסך הכל, משרד ננסן התערב ביותר מ-800,000 מקרים.
האמזונות של דהומיי
היסטוריה
דהומיי הייתה אחת המובילות בסחר העבדים במערב אפריקה. דהומיי נהגה לתקוף את השבטים והממלכות שמסביבה, ולמכור את אזרחיהם כעבדים לממלכת איו השכנה, שבתורה מכרה אותם לסוחרי עבדים אירופאים. המלחמות הממושכות דילדלו מאוד את כוח האדם של דהומיי. צורך זה הביא ככל הנראה להקמת יחידה המורכבת כולה מנשים.
גיוס
לנציגות מיחידת הנשים נשמר מקום של כבוד במועצת הממלכה של דהומיי. בהדרגה, נציגות הלוחמות צברו כוח פוליטי רב והשפעה רבה על ענייני הממלכה. בהשפעת האמזונות, דהומיי הפסיקה בהדרגה את הסחר בעבדים שגם יצר עבורה תלות בממלכת איו. תחת זאת דהומיי החלה לסחור עם בריטניה באופן ישיר בשמן דקלים.
הפירוק
ב-1978 ראיין עיתונאי בניני אשה בשם נאווי מהכפר קינטה, אשר הציגה את עצמה בתור אחרונת האמזונות שעדיין בחיים. נאווי טענה בין היתר, שהשתתפה בלחימה נגד הצרפתים ב-1892. היא נפטרה בנובמבר 1979 והיא בת יותר ממאה שנים.
אייתני קויל
התנגדות לאמנה
קויל גם פעלה לאכיפת חרם ה-IRA נגד סחורות מבלפסט. החרם עבר בהצבעה אך לא סחף תמיכה רחבה. בעיתון "בלפסט טלגרף" דווח שקויל, חמושה, עצרה רכבת והסירה ממנו את כל העותקים של עיתונים מבלפסט ושרפה אותם בפרהסיה. פעילות זו של קויל לא אושרה על ידי מנהיגות קומן נה מאן, אך הפכה לדבר קבוע שהייתה עושה באותו קו רכבת. היא גם הייתה השליחה הרשמית בין שתי דיוויזיות של ה-IRA בצפון ובמערב אירלנד, תפקיד שדרש שתחתור בסירה בין דניגול לסלייגו כדי להבטיח שהמסרים שנשאה לא ייורטו.
המשך חייה
היא נישאה לברנרד אודונל, פעיל IRA וחבר בארגון השמאל סר אייר, ב-1935. היום להם שני ילדים: כריסטופר, שהיה לכומר, ומרי, שהייתה לנזירה.
אחרי שסיימה את תפקידה כנשיאת קומן נה מאן היא פתחה בפרויקט מחקר כדי לתעד את ההיסטוריה של הארגון, משנת 1914 עד 1923. היה לה עניין מיוחד בנשים שהיו מעורבות בארגון מצפון אירלנד וסקוטלנד. מסמכיה הפרטיים חשפו שהיא אספה סקרים ושאלונים ממגוון נשים, אך היא מעולם לא פרסמה ספר בנושא.
קורנו די באסטו (קלרינט האהבה)
היסטוריה
קרן הבאסט נמצאת בשימוש מועט בימינו, פרט לנגינה ברפרטואר הקלאסי (המלחין הגרמני ריכרד שטראוס שילב אותו בתיזמור של כמה מהאופרות שלו, בעיקר ב- Elektra (1909) (בה יש שתיים), Le Chevalier à la וניגן לסירוגין עם קלרינט בס או La Femme sans ombre). אפשר לספור ברפרטואר שלו יצירות רבות מאת מוצרט, במוזיקה קאמרית בפרט. ניתן גם לציין את הקונצ'רטו לקרן בס ותזמורת של אלסנדרו רולה והיינריך בקופן. בתור שני הקונצרטים (1833) מאת פליקס מנדלסון לקלרינט, קרן בס ופסנתר.
מוצרט היה משתמש בקרן בס (כמו גם בקלרינט בס) ברוב קטעי המוזיקה הקאמרית שלו לכלי נשיפה. האפתיאוזה של התשוקה שלו לכלי זה מצויה ביצירתו הסופית, הרקוויאם שלו, שנחנך על ידי צמד קרני בס.
הליזאורוס
יצור זה היה טורף שחי בימים רדודים וטרף מגוון יצורים לרבות דגים, כרישים קטנים, זוחלי ים אחרים ועופות ים. היצור לא יכל לעלות ליבשה וייתכן שהוא השריץ ולדות חיים בים.
עמוס גילהר
עמוס גילהר (נולד ב-11 באוגוסט 1947) הוא רופא עור ואימונולוג ישראלי, פרופסור אמריטוס לרפואת עור בפקולטה לרפואה ע"ש רות וברוס רפפורט, הטכניון – מכון טכנולוגי לישראל. כיהן במשך 22 שנים כמנהל המרכז הגריאטרי-שיקומי פלימן בחיפה. משנת 1986 עומד בראש המעבדה לחקר העור, השיער והזקנה בפקולטה לרפואה של הטכניון.
ביוגרפיה
עמוס גילהר נולד ב-11 באוגוסט 1947 בחיפה, ליטי (יהודית) לבית בלוך ופנחס גילהר (זילברהרץ), שפעל רבות במסגרת ההסתדרות הציונית בווינה. לעמוס אח בשם אורי.
נשוי לדורית לבית פרחי מ-1984, ולהם שתי בנות.
הפקולטה לרפואה של הטכניון
גילהר שימש כמרצה בכיר ב של הטכניון בין השנים 1994–1998, כפרופסור חבר בין השנים 1998–2012, וכפרופסור מן המניין בין השנים 2012 ל-2015. פועלו כלל, בין היתר, שילוב ומיסוד לימודי הגריאטריה כחלק מלימודי הרפואה בפקולטה.
פעילותו המחקרית מתפרשת על שטחים רבים הקשורים במקצוע, ובעיקר בשלושה מישורים:
פאלם (פירושונים)
ראו גם
}}
משפט שלמה
זיקות פנים-מקראיות
זקוביץ דן בסיפור משפט שלמה ביחד עם שני סיפורים אחרים העוסקים בחידות משפטיות המוצגות למלך: סיפור האישה החכמה מתקוע וסיפור הנשים הקניבליות. לדעתו, המוקדם מבין השלושה הוא משפט שלמה, ושני הסיפורים האחרים מושפעים ממנו.
עדויות הנשים ושאלת זהותה של האם האמיתית
חלק מהפרשנים סבורים כי יש מספיק רמזים בסיפור כדי לקבוע שהתובעת היא האם האמיתית. זאת בעיקר בשל הבמה הנרחבת שהיא מקבלת לשטוח את טענותיה, לעומת תגובתה הלקונית של הנתבעת. כנגד זאת נטען כי ההכחשה הלקונית של הנתבעת איננה מפלילה, כי נטל ההוכחה מוטל על התובעת, ובמצב זה אין לצפות מהנתבעת שתפליג בדיבורים העלולים לסבך אותה. יש המצביעים על דמיון סגנוני בין דברי התובעת לדברי אם הילד החי, המרמז לכאורה על זהות בין השתיים: כך למשל, הן התובעת והן האם האמיתית משתמשות בביטוי "בי אדוני", המביע נימוס והכנעה. משה גרסיאל סבור שהצירוף "הָאִשָּׁה הָאַחֶרֶת" איננו ציון נייטרלי לנתבעת אלא הוא נושא קונוטציה שלילית. הצירוף מופיע במקרא פעמיים נוספות, ובשתיהן הוא מציין את מי שאיננה אשתו הלגיטימית של הבעל. זקוביץ מנתח את מבנה הסיפור ומחלק אותו לשלושה חלקים: עדות הנשים (יז-כב); תגובת המלך (כג-כה); ותגובותיהן של שלוש הדמויות (כו-כז). בסיפור שלוש דמויות, שלושה חלקים, ובכל חלק שלושה היגדים. הוא מסיק מניתוח זה כי הדוברת הראשונה, התובעת, היא האם האמיתית. סדר חשיבותן של הדמויות משתקף במספר ההיגדים שניתן בפיהן, בסדר יורד: המלך, התובעת והנתבעת.
גזר הדין
יש הסבורים שהעובדה שהמלך ציטט את דברי האם האמיתית רומזת שכיוון אליה בגזר דינו.
בכתבי יוסף בן מתתיהו
כדרכו בפרפרזה של המקרא, מגלה בן מתתיהו מגמה של מילוי פערים בסיפור. כשהוא מביא את עדותה של התובעת הוא מציג אותה כזו. כך, הוא מספר שהתובעת העידה כי דרשה מהאישה השנייה להחזיר לה את בנה, אך זו סירבה. פרט נוסף המופיע בתיאורו ולא בסיפור המקראי היא העובדה שהן התינוק החי והן המת הובאו למשפט, ושלמה ציווה לחצות את שניהם. פרט זה תואם את הנוסח הלוקיאני של תרגום השבעים. לדברי בן מתתיהו, הנוכחים במשפט לעגו בלבם למלך על פקודתו התמוהה. הנתבעת שקראה לחצות את התינוק לשניים גם ביקשה שהתובעת תעונה כעונש על פשעה. כמו כן, לפי בן מתתיהו האישה השנייה נענשה על פשעה.
זהותן של הנשים
לדעת האמורא רב, שתי הנשים היו רוחות (שדות) שהתחזו לבני אדם; בדורות מאוחרים יותר זיהו חכמי הקבלה את הרוחות הללו עם השדות לילית ואגרת או לילית ונעמה. לעומת זאת, אמוראים אחרים סברו כי היו אלה נשים אמיתיות. חכמים אחדים ("רבנן") דרשו ששתי הזונות "יבמות היו" (קהלת רבה י, סימן יח, ומדרש שוחר טוב על תהילים, מזמור עב).
הפטרת פרשת מקץ
סיפור זה - ליתר דיוק עד  - הוא ההפטרה של פרשת מקץ. מכיוון שבדרך כלל קוראים את פרשת מקץ בחנוכה, מפטירים בהפטרה המיוחדת לחנוכה. רק בשנים הנדירות יחסית (כ-10% מהשנים) שבהן קוראים את פרשת מקץ שלא בחנוכה, שנים מסוג זחא וזחג, קוראים הפטרה זו.
באמנות
הסיפור היה נושא פופולרי לגבי אמנים רבים, ובמקרים רבים הוא מעטר את קירותיהם של בתי משפט. דוגמאות מפורסמות לציורים המתארים את הסיפור:
יחסי אוקראינה–מונקו
יחסי אוקראינה–מונקו הם היחסים הדיפלומטיים הרשמיים שבין אוקראינה לבין נסיכות מונקו.
געל בן עבד
געל בן עבד, דמות מקראית, שמו מופיע ב. געל עמד בראש קבוצת מורדים, שהצטרפה אל בעלי שכם כאשר מרדו באבימלך בן גדעון והסיתם לפעול נגדו ולהפיל את שלטונו. געל ואנשיו נחלו תבוסה. הם גורשו על ידי זבול, יד ימינו של אבימלך. בעקבות המרידה נאסר עליו ועל אנשיו להתגורר בעיר.
מדרש שמו
השם געל משמש מושא ללגלוג. מוצא השם, מתפרש מערבית דרומית ומשמעותו חיפושית. חוקר המקרא נות, מפרש את השם געל, כמג'עלן סוג של תמר.
מושל רומי
תפקידי המושלים
בין תפקידיו של המושל הרומי נמנו אכיפת החוק, שמירה על הביטחון ועל ביטחון הפנים, עיסוק במשפט הפלילי והאזרחי, גביית מיסים וניהול נכסי המדינה והקיסר. כחלק מהמנגנון הועסקו נושאי משרה בכירים לצד פקידים ברמות נמוכות יותר, באופן היררכי, כאשר כולם קיבלו משכורות בהתאם לרמת תפקידים. כך למשל, הנציבים והפרפקטים השתכרו בסכום של בין 60 ל-300 אלף ססטרטיים לשנה. לשם ביצוע סמכויות אלו, הושאלו מחד אנשי צבא, ומאידך הועסקו קבלנים פרטיים בשירות המדינה. בנוסף, חלק מהסמכויות, כדוגמת גביית כספים, אספקת מוצרים ומתן שירותים, הוטלו על הערים ועל אנשים פרטיים. לדוגמה, אספקת התבואה לרומא, באמצעות מערכת התקשורת שפותחה בפרובינקיות, התבצעה כמעט תמיד דרך הים, שכן דרך זו הייתה מהירה וזולה מהובלה יבשתית. מקורו של מנגנון איסוף התבואה במצרים, שם שלטון האימפריה הרומית הקפיד על שיטת המנהל התלמיית: הארץ חולקה לכ-40 מחוזות, כאשר כל מחוז כלל מספר נפות, ובכל כפר היו יחידות המנהל המקומיות. המושל הרומי, יחד עם הפקידים בנפות ובכפרים השונים, דאג לאיסוף התבואה ולהובלתה לאלכסנדריה. כפי שהיה נהוג בחלק מהמקרים, ההובלה נעשתה לרוב על ידי אנשי מקצוע פרטיים שהועסקו בשירות המדינה.
דין סטוקוול
במאי
ב-1982, ביים סטוקוול את סרטו היחיד כבמאי, הקומדיה Human Highway, יחד עם חברו המוזיקאי ניל יאנג, ושניהם כיכבו בסרט.
אדריאן סקרבורו
פרסים
ב-1993 היה סקרבורו מועמד לפרס איאן צ'ארלסון וזכה בפרס "מנצ'סטר איבנינג ניוז" על תפקידו במחזה "קומדיה של טעויות" בתיאטרון רויאל אקסצ'נג' שבמנצ'סטר. במרץ 2011 זכה בפרס אוליבייה לשחקן הטוב ביותר בתפקיד משנה על הופעתו במחזה "After the Dance" מאת טרנס רטיגן.
הטיית ייחוס כוונות זדון
אלימות
מעבר לכך, ההטיה גם קשורה לתוקפנות ביחסים (למשל: רכילות, הפצת שמועות, נידוי). ההתנהגות בולטת במיוחד כאשר בני נוער מייחסים כוונה עוינת למצבים עמומים ולא ברורים (למשל, לא קיבלו הזמנה למסיבה או תגובה להודעת טקסט).
No Line on the Horizon
No Line on the Horizon (אין קו באופק) הוא אלבום האולפן ה-12 של להקת הרוק האירית U2. הוא הופק על ידי בריאן אינו, דניאל לנואה וסטיב ליליווייט ויצא ב-27 בפברואר 2009. הוא היה האלבום הראשון ש-U2 הוציאה מאז "How to Dismantle an Atomic Bomb" שיצא ב-2004, תקופת הזמן הארוכה ביותר שבה U2 לא הוציאה אלבום אולפן עד לשלב ההוא. הלהקה תכננה בהתחלה להוציא את שירי האלבום כשני מיני-אלבומים, אבל מאוחר יותר שילבה את החומר לאלבום אחד. הצלם אנטון קורביין צילם סרט בשם "Linear", אשר יצא יחד עם האלבום וכלל כמה גרסאות מיוחדות.
הוצאה
יוניברסל מיוזיק גרופ נקטה בצעדים קיצוניים כדי למנוע את דליפת האלבום והציעה סשנים של השמעות למבקרים לפני יציאת האלבום במקום לשלוח להם עותקים. עם זאת, האלבום יצא בטעות באתר האינטרנט של יוניברסל באוסטרליה שבועיים לפני יציאתו הרשמית. האלבום הופיע באתר לזמן קצר לפני שהוא הוסר, והמכירה בטעות הובילה לכך שהאלבום דלף ושותף באינטרנט.
עטיפה
עטיפת "No Line on the Horizon" היא תמונה של ימת קונסטנץ שצילם הצלם היפני הירושי סוגימוטו בשם "ים בודן". התמונה היוותה השראה למילים של בונו לשיר "No Line on the Horizon".
שירת למך
מבנה השירה
בשירת למך, קיים מוטיב גאולת הדם כאחת החובות, שהן תמצית כבודו של האדם. שירה זו בנויה משלושה חרוזים בעלי שתי צלעות. בתחילת השירה פונה המשורר אל קהל מאזיניו ובשירה זו נשותיו. הפסוקים בעלי מבנה שבו חריזה מורכבים משתי תקבולות נרדפות. עָדָה וְצִלָּה שְׁמַעַן קוֹלִי // נְשֵׁי לֶמֶךְ, הַאְזֵנָּה אִמְרָתִי. פסוק זה הוא תקבולת נרדפת. תקבולת שמות נשותיו ותקבולת צמד ביטויים הקוראים למאזינים, במקרה זה נשותיו של למך להאזין לו. הפסוק הבא כולל שתי תקבולות: אִישׁ / יֶלֶד וצמד המילים המקבילות: פִצְעִי / חַבֻּרָתִי. זוהי תקבולת נרדפת חסרה, וזאת כי לתבנית 'הָרַגְתִּי' אין מקבילה בצלע השנייה. התקבולת הבאה מוסיפה מספרים שִׁבְעָתַיִם / שִׁבְעִים וְשִׁבְעָה. לדעת חוקרים, באמצעות מספרים אלו מביע המחבר המקראי תיאור הגזמה. הגזמה זו נמשכת ועולה מהצלע הראשונה ועד סופו של השיר. אם יינקמו בקין "שִׁבְעָתַיִם", נקמתו של למך תהא גדולה יותר.
RBG - רות ביידר גינסבורג
הכנסות ורווחים
ב-4 במאי 2018 הסרט עלה לאקרנים בצורה מוגבלת, והכניס 577,153 דולר מ-34 אולמות קולנוע בהם הוקרן במהלך סוף השבוע הראשון להפצתו, 16,975 דולר בממוצע לאולם. בשבוע שלאחר מכן הסרט הוקרן ב-179 אולמות, והכניס 1.2 מיליון דולר במהלך סוף השבוע, והיה לסרט העשירי הרווחי ביותר בקופות הכרטיסים באותו סופ"ש. השבוע השלישי, הסרט הוקרן ב-375 אולמות והכניס 1.3 מיליון דולר והיה לסרט ה-12 הרווחי ביותר באותו סופ"ש, כאשר בשבוע הרביעי הכניס 1.1 מיליון דולר ושב לעשיריית הסרטים הרווחים ביותר לאותו שבוע. זהו אחד מהסרטים העצמאיים המכניסים ביותר של שנת 2018.
יהדות בוכרה
השפה המסורתית של הקהילה היא בוכרית, ניב יהודי-פרסי הקרוב לטג'יקית. מאז קריסת ברית המועצות היגרו רוב יהודי בוכרה לארצות הברית ולישראל, ומיעוטם למערב אירופה. רבים מבני העדה הבוכרית בישראל גרים בירושלים, פתח תקווה, חולון, בת-ים, רמלה, לוד, אור יהודה, קריית מלאכי, ושכונות שונות בדרום תל אביב. אומדנם הכולל בעולם הוא מעל 300,000 איש.
ארגון חיי הקהילה
בפברואר 1917 הוקמה ועדה שמנתה שבעה חברים, שכללה גם את הרב, במקום השלטון היחיד של הקולונתאר. בלימודים בבתי הספר ובגני הילדים נכללו גם לימודי הדת והשפה העברית. לתחום סמכותו של הוועד נכנסו גם ניהול בתי-הספר הציבוריים היהודיים, הספריות, התיאטראות היהודיים, בתי חולים, גביית נדבות וחלוקתן להחזקת בתי כנסיות וכלי קודש, פיקוח על עזרה סוציאלית, קבורה, הגנה על ענייני חברי הקהילה, סיפוק צרכיה, לימוד זכות על המשטר החדש בקרב היישוב המקומי, וכדומה. זאת עד ל-1925, בה בוטל קיומה של הרפובליקה הבוכרית העצמאית.
ברניקי השנייה
קורות חיים
בשנת 246 לפנ"ס לערך היא נישאה לתלמי השלישי. שניהם היו נכדים של ברניקי הראשונה. ילדיהם המשותפים היו:
ג'ורג' אקפביו
קריירה
ב-5 ביוני 2014 אקפביו חתם לשנתיים וחצי בצ'יפה יונייטד.
אליפות ארצות הברית הפתוחה 1981
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
שמועה
שמועה היא ידיעה לא-מאומתת המועברת באופן לא-פורמלי בתחומי חברה מסוימת. שמועה נוצרת כאשר לא קיימת מערכת תקשורת מדויקת, מלאה או אמינה מספיק בנוגע למידע המועבר.
שמועות הזוכות לאישור
ערב יציאת צה"ל למבצע צוק איתן" הופצה בקבוצות "ווטסאפ" וברשתות החברתיות השמועה שישראל עומדת לצאת למבצע רחב היקף ברצועת עזה, ושמו מבצע "צוק איתן". אמצעי תקשורת אחדים פרסמו הכחשה לשמועה, אך כעבור שעות אחדות התברר שהשמועה נכונה.
דנוונטרי
דנוונטרי (Dhanwantari) הוא אווטאר של האל ההינדואי וישנו. דנוונטרי מופיע בודות כרופא של האלים, והוא האל של הרפואה האיורודית, שעל פי האמונה ניתנה לאדם על ידי האלים.
רנו טראפיק
דגמים זהים ברישיון "רנו"
דגמי "Opel Vivaro" (2000-1997) מתוצרת אופל זהים לדגמי "רנו טראפיק". בארצות הברית הדגם היה קרוי "Chevrolet Trafic".
יחסי עיראק–שוודיה
יחסי עיראק–שוודיה הם יחסי החוץ בין עיראק לבין שוודיה. לעיראק יש שגרירות בסטוקהולם, ושגרירות שוודית חדשה בבגדאד נפתחה בשנת 2009.
מכונית המאה
תהליך הבחירה
מארגן התחרות היה ארגון אירופי שמושבו בהולנד. באוקטובר 1996 פורסמה רשימה ראשונית של 700 מכוניות מועמדות, בהתאם להמלצות מומחים בתחום הרכב. בתערוכת רכב באמסטרדם בפברואר 1997 פורסמה רשימה מצומצמת של 200 מכוניות, שנבחרו בידי ועדה של מומחים עצמאיים.
בנדירמה (כדורסל)
מועדון הכדורסל המתמחה בנדרימה (בטורקית: Bandırma Basketbol İhtisas Kulübü; עד 2019 נודעה בשם באנוויט, בטורקית: Banvit) הייתה קבוצת כדורסל טורקית מהעיר בנדירמה, הקבוצה התפרקה בשנת 2020 בשל בעיות כלכליות.
הנס קאמלר
במלחמת העולם השנייה
היה אחראי על כמה תוכניות לפיתוח כלי נשק במחנות הריכוז, לרבות ביצוע מבחנים למטוס המסרשמיט Me 262, מטוס הקרב הסילוני הראשון בעולם. תוכניות אלה נוצרו עקב הפצצת פנמינדה בעת מבצע הידרה. פנמינדה היוותה אתר לפיתוח טילים וחיל האוויר המלכותי הבריטי ערך בליל 16–17 באוגוסט 1943 שלל הפצצות אוויריות כבדות שהביא למותם של 815 איש, בהם ולטר תייל ראש פרויקט הפיתוח של מנועי הטילים. התקיפה הניעה את העברת ייצור טילי ה-V אל מתחת האדמה, כמו גם העברת מתקני ייצור גם לדורה-מיטלבאו.
נראות מקסימלית
התפלגות אחידה
במקרה שבו קלפים ממוספרים 1 עד n מוכנסים לתיבה ואחד נבחר בהתפלגות אחידה; ובהתאם גודל הדגימה הוא 1. אם n אינו ידוע, אומד הנראות המקסימלית שלו \hat n הוא המספר m הכתוב על הקלף שנבחר (ההסתברות ש-n הוא קטן מ־m היא אפס, עבור n \geq m ההסתברות היא \frac{1}{n}, והיא הגבוהה ביותר כאשר n=m). התוחלת של הוצאת הקלף m, ובהתאם התוחלת של \hat n היא. מסיבה זו עבור דגימה בגודל 1, אומד הנראות המרבית ל-n יעריך (בתוחלת) את n פחות ממה שהוא ב.
יישומים
אומד נראות מקסימלית משמש למגוון רחב של מודלים סטטיסטיים, כולל:
ג'אדו
התנאים במחנה
האסירים במחנה הועסקו בעבודות כגון עידור והעברת חצץ ממקום למקום. על סידור העבודה היו אחראים ראש (מאיטלקית: capo) וסגן שמונו בכל ביתן.
בשל תנאי התברואה הגרועים במחנה, הצפיפות והתזונה הלקויה, פרצו במחנה מגפות של טיפוס הבטן וטיפוס הבהרות.
קרב דברצן
רקע
ב-23 בספטמבר שינו הגרמנים את שמה של קבוצת ארמיות דרום אוקראינה לקבוצת ארמיות דרום, אם כי יוהנס פריסנר המשיך לפקד עליה. הקבוצה כללה במקור את הארמייה הגרמנית השישית, ואת הארמיות הרומניות השלישית והרביעית. בעקבות עריקתה של רומניה, תוגברה הקבוצה ביחידות הונגריות שנכללו במסגרת הארמייה ההונגרית השנייה. הגרמנים החלו להיערך להגנה על הונגריה. התקדמות הסובייטים לעומת זאת, הואטה עקב שחיקת הכוחות וקשיים לוגיסטיים שנגרמו בין היתר בשל גודלן של מסילות הרכבת ברומניה, אשר לא התאים לרכבות הסובייטיות.
תחילת המתקפה
המתקפה של מלינובסקי נפתחה ב-6 באוקטובר. בגזרה הדרומית היא זכתה להצלחה ניכרת, כאשר חוד החנית של הכוח התוקף מחץ את הארמייה ההונגרית השלישית באזור ארד והתקדם כ-60 ק"מ תוך יום אחד. בגזרה הצפונית לעומת זאת, נתקלו התוקפים בהתנגדות עיקשת מצד קורפוס הפאנצר השלישי אשר כלל שתי דיוויזיות שריון (ה-1 וה-23). ביום המתקפה הראשון התקדמו הסובייטים רק 10 ק"מ בכיוון אוראדיה. מפקד הארמייה הגרמנית השישית, מקסימיליאן פרטר-פיקו, העביר במהירות את דיוויזיית הפאנצר ה-23 לאזור ארד כדי לבלום את הפריצה הסובייטית בגזרה זו, ושלח את הדיוויזיה ה-76 ודיוויזיית הפאנצר פלדהרנהאלה לתגבר את קורפוס הפאנצר השלישי. ב-7 באוקטובר חידשו הסובייטים את המתקפה כשפניהם אל הנהר טיסה. הם הצליחו להתקדם עוד מספר קילומטרים בדרום, אולם לא בצפון.
מלון זאכר
המלון נודע בעוגת הזאכרטורט שנחשבת למקורית והומצאה על ידי בעליו ומוגשת בבית הקפה שלו. במלון 152 חדרים.
ניצן מינץ
תחילת הדרך ושירת רחוב
בגיל שש עשרה החלה לכתוב שירה, ואת דרכה כאמנית רחוב החלה בגיל שבע עשרה: "אחרי שאהוב נעוריי עזב אותי. אני והחברה הכי טובה שלי היינו שתינו שבורות לב ומדוכאות, ויצרנו דמות, שרבוט במחברת. קנינו פחיות ספריי שחור וריססנו את הדמות בכל העיר. היינו יוצאות בלילה, מרססות ובורחות, צורחות מהנאה, מלאות פחד ואדרנלין. ככה הצלנו את עצמנו מהדיכאון. ניסיתי להתאבד קצת לפני שגרפיטי נכנס לחיי, כך שכל החוויה עוררה אותי לחיים." בתחילת דרכה כתבה מינץ את שירה בכתב יד ובאלתור, ולאחר מכן החליפה את הטכניקה המאולתרת בשיטה מתוכננת ומחושבת המתבססת על שבלונות. בצבא שירתה כמדריכת אב"כ בחיל הים בחיפה. בתקופה זו החלה לייצר את שירי הרחוב הראשונים שלה. עבודותיה הראשונות הופיעו על עמודי חשמל ישנים בנווה צדק, עמודי עץ שאליהם מסמרה שלטי-שירה. רוב העבודות של מינץ נוצרו משאריות: פיסות עץ, משטחי מתכת, ניירות מסוגים שונים או חלקי פסולת בניין שסיימו את תפקידם; חומרים שנושאים עמם עבר, התרחשויות וסיפורים אישיים, שמינץ פועלת מולם מתוך ניסיון להוסיף להם ולחשוף באמצעותם משהו אישי משלה.
בשנת 2010 החלה את לימודיה במגמות כתיבה ואמנות פלסטית בבית הספר הגבוה מנשר לאמנות, ובמקביל המשיכה לייצר אמנות במרחב הציבורי. בשנת 2012, בתערוכה על אמנות רחוב שהתקיימה במוזיאון תל אביב ולוותה בספר בנושא, הופיעו כמה מהיצירות של מינץ ונכתב עליה כי היא "אחת מכותבות השירה המרתקות בתל אביב. השירה היא חלק מיצירת אמנות שלמה שנתלית כתמונה ומתמזגת עם הרחוב ועם האובייקטים שבו. החתימה בשם המלא מייחדת את מינץ בנוף השירה ברחוב בפרט ואמנות הרחוב בכלל".
מינץ מגדירה את יצירתה כ'יצירה תלויית מקום', כאשר היא מתייחסת למרחב שבו היא פועלת, שיריה מגיבים לרחוב ולחלל. כך למשל בעבודה 'התנופה', מתייחסת מינץ גם לשם הרחוב בו נמצאת העבודה, רחוב התנופה, וגם לפעולת אגרוף, במהלכה יש לקחת תנופה. מינץ התייחסה בעבודה לסרסורים שנהגו לשבת מול הקיר עליו נכתב השיר, בקריית המלאכה בתל אביב. בריאיון לשני נוי אמרה מינץ "כתבתי את זה לכבודם ובאמת אחרי שבועיים ידיד שלי שנמצא בסטודיו מעל הלוקיישן דיווח לי בדיוק על מה קרה ביום שמחקו את העבודה. מה שקרה שם זה שהלקוחות התלוננו שזה מפריע להם, והיה שם ויכוח שלם וצעקות. עכשיו כשאני נזכרת בזה, כשסיימתי לכתוב את השיר מישהו באוטו עבר, אני מניחה שהוא גם חיפש זונות, והשיר ממש עשה לו משהו, הוא הגיב אליו במעין צקצוק, ואמר 'זה נורא'. זה היה הרגע שבגללו התחלתי לעבוד בסוג הזה של היצירה".
סוזן & פריק
סוזן & פריק (Suzan & Freek) הם צמד המוזיקאים ההולנדים סוזן סטורטלדר ופריק ריקרינק. השניים גדלו באזור אכטרהוק שבמזרח הולנד, וחיים כעת יחד בעיר וויספ שבצפון הולנד.
דירוג אקדמי של אוניברסיטאות בעולם
קריטריון הדירוג
הדירוג נעשה בהתאם לנוסחה המשקללת את מספר הבוגרים שזכו בפרס נובל ובמדליית פילדס (10 אחוז), אנשי סגל שזכו בפרס נובל ובמדליית פילדס (20 אחוז), חוקרים שפרסמו מאמרים המצוטטים בהרחבה ב-21 קטגוריות שונות (20 אחוז), מאמרים של אנשי סגל שפורסמו בירחונים Nature ו-Science (20 אחוז), דירוג מאמרים במאגרי המידע Science Citation Index ו-Social Sciences Citation Index (20 אחוז) וכן ביצועים אקדמיים של המוסד בממוצע לנפש (על פי המדדים מעלה) (10 אחוז). שיטת דירוג זו פורסמה לראשונה על ידי החוקרים ליו וצ'נג בשנת 2004.
דירוג אוניברסיטאות ישראליות
מגמת העלייה בדירוג נמשכה אף בשנת 2022: האוניברסיטה העברית דורגה במקום ה-77 (עלייה של 13 מקומות ביחס לדירוגה בשנת 2021), הטכניון ומכון ויצמן דורגו במקום ה-83 (עלייה של 11, 9 מקומות בהתאמה).
הרי אנארי
הרי אַנָארִי או הרי אַנָארֶה (באנגלית: Anare Mountains) הם קבוצת הרים גדולה המכוסה שלג בחוף הצפוני של ארץ ויקטוריה באנטארקטיקה, באזור חוף פנל בין כף ויליאמס לכף אדייר.
מצפון וממזרח הרים גובלים באוקיינוס השקט, ממערב ההרים גובלים בקרחון לילי, מדרום ההרים גובלים בקרחון רוברטסון, קרחון אבי, וקרחון דניסטון.
היסטוריה
ההרים התגלו על ידי קפטן ג'יימס קלארק רוס בשנת 1841. הם צולמו בתצלומי אוויר על ידי צי ארצות הברית במהלך מבצע קפיצה גבוהה (בין השנים 1946–1947), ונסקרו על ידי הסקר הגאולוגי של ארצות הברית. שמם של ההרים ניתן להם על ידי משלחת הסקר הגאולוגי האנטארקטי של ניו זילנד והם נקראים על שם משלחת החקר הלאומית האנטארקטית של אוסטרליה (Australian National Antarctic Research Expeditions) הנקראת בקיצור ANARE, אשר מיפתה את אזור החוף שסמוך להרים בשנת 1962.
נמל התעופה טוקיו האנדה
בשנת 2018 עברו בנמל 87,098,683 נוסעים, לפי מספר הנוסעים האנדה הוא נמל התעופה השלישי בגודלו באסיה, והרביעי בעולם. יחד עם נריטה מערכת שדות התעופה של טוקיו מדורגת במקום השלישי בעולם אחרי לונדון וניו יורק.
חברות תעופה עבריות ביישוב
חברות תעופה נוספות
בשנת 1939 הוקמה על ידי חיים לייבוביץ, איש ציבור ידוע ביישוב, "החברה להובלה אווירית בע"מ" שיועדה לעסוק בהובלות מסחריות. החברה רכשה מטוס גדול, ולרוע מזלם של מנהליה בטקס הבאתו ארצה התרסק בשעת הנחיתה בשדה התעופה בלוד. שברי המטוס ואביזריו נמכרו לחברת אווירון, ושלד העץ של המטוס נמסר לקלוב הארצישראלי לתעופה ושימש את חבריו להרכבת טיסנים.
פעילות האצ"ל
לקראת ספטמבר 1939 יצאו כמה מאנשי האצ"ל שסיימו את קורסי הטיס לאירופה לרכוש מטוס בכספי הקהילה היהודית בפולין, אך מלחמת העולם השנייה שפרצה באותה עת אילצה אותם לחזור ארצה בידיים ריקות. אברהם שכטרמן, עתה אחד מטייסי האצ"ל, לא התייאש ומצא מקור מימון אחר בקהילה היהודית במצרים, והצליח לרכוש מטוס. בשנת 1941 נרכש במצרים מטוס צ'כי דו-מושבי מדגם זלין 12, בכספי יהודי מקומי עתיר אמצעים. בנימין כהנא, בוגר קורס הטיס הראשון של אצ"ל, נשלח למצרים והטיס את המטוס מקהיר (אל-מזה) ללוד. מחסור באמצעים לא אפשר לתחזק את המטוס ולתפעלו, והוא פורק ואוחסן במרתף בית בתל אביב. שעתו של הזלין הגיעה כאשר לאברהם שכטרמן הוצע לנהל את מפעלי האשלג בסדום בשנת 1943. שכטרמן מתנה את קבלת התפקיד בקבלת היתר להכשיר מנחת בשטח המפעל, העברת המטוס לשם, והעסקת טייס. תחילה התנגדה הנהלת החברה, אך לבסוף נעתרה לדרישה. כהנא נרתם להכשיר מנחת ולהקים סככה לאחסון הזלין, והתמנה לטייסו הקבוע. עד 1945, שימש המטוס את מפעלי האשלג, ולאחר-מכן, הועבר לידי יחידת הטיס של האצ"ל, שקיימה אימוני טיסה ממנחת בתל ליטוינסקי (כיום תל השומר). בנחיתה לא מוצלחת התרסק המטוס, והותיר את יחידת הטיס חסרת מטוסים.
אי גה פארבן
אִי גֶה פַארבֶּן (בגרמנית: IG Farben, קיצור של Interessen-Gemeinschaft Farbenindustrie AG) היה קונצרן גרמני שנוסד ב-1925 על ידי פאול ורבורג.
אי גה פארבן בנתה את מפעל "בונה-ורקה" לגומי סינתטי והפקת דלק נוזלי מפחם באושוויץ, מפעל זה התניע את פעילות האס אס ובניית מחנות הריכוז וההשמדה באושוויץ ועבדו בו בעיקר עובדי כפייה ממחנה אושוויץ III מונוביץ. הגז הרעיל "ציקלון בה", אשר אי גה פארבן החזיקה בפטנט לייצורו, שימש בתאי הגזים ויוצר על ידי חברת Degesch (Deutsche Gesellschaft für Schädlingsbekämpfung), בבעלותה של אי גה פארבן.
תפילת נחם
נוסח איטליה
בנוסח זה נאמרת תפילת נחם בכל תפילות תשעה באב, ולא רק בתפילת מנחה, אך בתפילות ערבית ושחרית אומרים "רחם", ובמנחה "נחם":
באילו תפילות אומרים תפילה זו
לעומתם יש נוהגים לומר תוספת זו רק בתפילת מנחה של תשעה באב. כך נוהגים האשכנזים, וחלק מן הספרדים (בעיקר יוצאי צפון אפריקה, בבל (עיראק), גאורגיה, טורקיה, הבלקן, הודו וחלק מהספרדים במערב אירופה, למעט באמסטרדם). הטעם למנהג זה הוא שנוסח התפילה "נחם" מבטא נחמה, וציפייה לגאולה, שבמסורת היהודית שייכים אך ורק לסוף הצום של תשעה באב ולא לתחילתו. מסיבה זו בנוסח איטליה ובנוסח רומניא גורסים בתפילת ערבית ותפילת שחרית "רחם" ובתפילת מנחה "נחם", ובכך נמנעים מהזכרת נחמה בתפילת ערבית ושחרית.
הצעות לשינוי
"נחם, ד' אלוקינו, את אבלי ציון ואת אבלי ירושלים ואת העיר האבלה. ציון במר תבכה, וירושלים תתן קולה. לבי לבי על חלליהם, מעיי, מעיי על הרוגיהם. ולישראל עמך נתתה נחלה, ולזרע ישורון הורשתה. נערה, ד' אלוקינו, מעפרה, והקיצה מארץ דוויה, נטה אליה כנהר שלום וכנחל שוטף כבוד גויים. כי אתה ד' באש הצתה ובאש אתה עתיד לבנותה, כאמור: "ואני אהיה לה נאום ד', חומת אש סביב ולכבוד אהיה בתוכה. ברוך אתה ד' מנחם ציון ובונה ירושלים".
נוסחים אחרים הציעו הרב דוד שלוש, פרופ' אפרים אלימלך אורבך, הרב מנחם עמנואל הרטום, הרב נחום אליעזר רבינוביץ' (שבו עיקר השינוי הוא מהעיר להר) ורבנים נוספים. גם בתנועה הרפורמית הוצעו נוסחים אחרים לתפילה, המתייחסים גם לבני דתות אחרות הקשורות בירושלים.
לוסי ג'ונס
לוסי בית'ן ג'ונס (באנגלית: Lucie Bethan Jones; נולדה ב -20 במרץ 1991) היא זמרת, שחקנית ודוגמנית וולשית. ג'ונס ייצגה את הממלכה המאוחדת באירוויזיון 2017 עם השיר "Never Give Up".
קריירה
במאי 2010, הוחתמה ג'ונס על ידי קמרון מקינטוש על מנת לגלם את קוזט בתיאטראות וסט אנד במחזמר "עלובי החיים". עוד באותה השנה הופיעה בפרק "הרפתקאות שרה ג'יין, אבודים בזמן: חלק שני". ג'ונס גילמה גם את ויקטוריה במחזמר "אמריקן פסיכו" בבית תיאטרון אלמיידה בדצמבר 2013.
אלברט פון קלר
יצירה
בפברואר 1905 הציג מוזיאון במינכן תערוכה של עבודותיו. בשנת 1914, כאשר אורגן מחדש ה- Neue Pinakothek במינכן, עשרים ציורים של האמן נכללו בתערוכת הקבע.
ריצ'מונד שעל התמזה
רובע רִיצְ'מוֹנְד שעל התמזה של העיר לונדון (באנגלית: London Borough of Richmond upon Thames, ) הוא אחד מרובעי העיר לונדון. הרובע נמצא בדרום מערב העיר, ומהווה חלק מלונדון החיצונית.
קרייטון אברמס
מלחמת העולם השנייה
הגנרל ג'ורג' פטון, מפקד הארמיה השלישית, ראה את עצמו כמפקד השריון הטוב ביותר בצבא האמריקאי - ואת אברמס כשווה לו. בראשית דצמבר, לאחר שחצו את קו מאז'ינו, הועבר גדוד 37 ממקומו בחזית לעמדה משנית, כך שהכוחות ינוחו ויתארגנו מחדש לאחר החודשים שבהם היו בחוד החנית של הכוחות. מעמדה זאת פעלו לחסל שאריות של הכוחות הגרמנים שנותרו בשטחים שכבשו בעלות הברית. ב-16 בדצמבר 1944, גדוד הטנקים ה-37 בפיקודו של אברמס היה כוח החוד הראשון שחצה את הגבול הבינלאומי לתוך גרמניה הנאצית עצמה. עוד באותו היום, הגרמנים פתחו במתקפה גדולה דרך יער הארדנים, שנועדה לכתר את הארמיה השלישית ולחתוך אותה מקווי האספקה, ובכך פתחו בקרב על הבליטה. הכוחות הגרמנים נעו במהרה לכיוון אנטוורפן, ובדרך הותירו כיסים של כוחות אמריקאים, כגון הדיוויזיה המוטסת ה-101 שהייתה סביב העיירה בסטון. כתוצאה מכך החל מצור גרמני על כוחות הדיוויזיה, ובמקביל הגדוד של אברמס הונחה לתקוף את הכוחות הגרמנים כדי לפרוץ את הכיתור של הארמייה השלישית מדרום. גנרל פטון הורה לאברמס לנוע בשיא המהירות לכיוון בסטון ולשחרר את הדיוויזיה ה-101 מהמצור הגרמני. ב-22 בדצמבר החלה תנועת הגדוד של אברמס, ובדרכה התמודדה מול כוחות נחתים גרמנים שהתחזו לחיילים אמריקאים. בקרב ממושך גדוד הטנקים ה-37 התקדם לעבר בסטון וב-26 בדצמבר היה במרחק 8 קילומטרים ממנה, במקביל להפוגה במזג האוויר הסוער שאפשרה למטוסי דאגלס C-47 דקוטה להצניח אספקה קריטית לכוחות. הכוחות הצליחו לפרוץ לבסטון ולהתאחד עם הדיוויזיה ה-101 באותו אחר הצהריים, למחרת חג המולד.
מלחמת וייטנאם
לאחר בחירתו לנשיאות של הנשיא ניקסון החל אברמס ליישם את דוקטרינת ניקסון, שהתמקדה בהעברת נטל המלחמה בדרום-וייטנאם לידי צבא מדינה זו. בעקבותיה פחת מספר החיילים שבפיקודו מ-543 אלף ב-1969 ל-49 אלף במחצית 1972. לאחר 1969 העביר את עיקר פעילות הכוחות להיות הגנתית. אברמס שם דגש על משמר האזרחים ועם זאת הוא תמיד חיפש הזדמנות לצאת למתקפה. אחת ההזדמנויות הללו הגיעה במרץ 1970 עם הדחת הנסיך נורודום סיהאנוק בקמבודיה. על מקומו עלה לשלטון מרשל לון נול, פרו-אמריקאי, שנאבק במיליציה הקומוניסטית קמר רוז' ששרצה בארצו והצטרף למלחמה האמריקאית נגד הווייטקונג. במשך שנים הפעיל הווייטקונג תאים בקמבודיה שדרכם תקף את דרום וייטנאם; כעת ניצל הפיקוד האמריקאי את המצב החדש שנוצר כדי להתערב בתוך קמבודיה במטרה לנטרל את כוחות הווייטקונג בה. במסגרת תפקידו, אברמס פיקד גם על המערכה בקמבודיה.
העיר החופשית קרקוב
היסטוריה
בשנת 1815 הוחלט על ביטול דוכסות ורשה, וחלוקתה בין פולין הקונגרסאית לממלכת פרוסיה, אולם העיר קרקוב הושארה כעיר חופשית. בשנת 1818 הורחבה האוטונומיה של העיר, ולאוניברסיטה היגלונית שבעיר הותר לקבל תלמידים מכל רחבי פולין, ובכך הפכה העיר החופשית למרכז לפעילות פוליטית פולנית.
Eidos Montreal
Eidos Montreal היא חברת פיתוח משחקי וידאו קנדית בבעלותה של Square Enix Europe ומהווה חברת בת של Square Enix.
דורית שילה
חיים אישיים
שילה היא בת זוגו של הפילוסוף תדהר ניר ומתגוררת ביפו.
מכונת בולצמן
מכונת בולצמן מוגבלת
כפי שהזכרנו, מכונת בולצמן לא הוכחה כיעילה למימוש בעיות מעשיות, אולם שימוש בגרסה שלה המכונה 'רשת בולצמן מוגבלת' (Restricted Boltzmann machine- RBM) הוא דווקא שימושי למגוון בעיות.
נגדיר כי אנו מצפים כי v^{(1)} יהווה "שחזור" של הקלט המקורי v^{(0)} שהתקבל מלכתחילה. אם זו הציפייה שלנו, נוכל לקרוא להפרש ביניהם, כ"שגיאה" של השחזור, כאשר המטרה שלנו היא אימון האלגוריתם על מנת למזער ערך זה ככל הניתן, זאת בעזרת הרצה של שני השלבים שתארנו מספר פעמים ושינוי של ערכי המשקלים w.
נראה בצורה מעט יותר ריגורוזית את תהליך מציאת הגרדיאנט של המשקלים:
רויאל צ'ארלס סטדמן
קריירה במשרד החקלאות - USDA
סטדמן ייצר וצייר גם דגמי פירות שעווה חלולים המציגים את המאפיינים של זנים שונים לרישומי הקבע של משרד החקלאות. בשנת 1932 הוא רשם פטנט על שיטה לחיזוק דגמי השעווה שלו. כמות קטנה של טיח נוזלי הוזרקה דרך חור לא בולט בפרי (עם חור שני המיועד לשחרור אוויר), ולאחר מכן הפרי סובב במהירות כדי ליצור ציפוי דק דמוי קליפה בחלק הפנימי של הפרי. הדגם. לאחר שהטיח התייבש והחורים טופלו, הדגמים הוכנו. הטיח הנוסף קירב את משקל הדגם לזה של הפרי המקורי, ובכך הוסיף לאמינות התצוגה.
גטו לחווא
גטו לחווא (בפולנית: Łachwa) היה גטו שהתקיים בין קיץ 1941 לקיץ 1942 סמוך לעיירה לחווא בפולין הכבושה (עד ל-1939 ברפובליקה הפולנית השנייה; מאז 1991 בבלארוס). גטו זה היה מראשוני הגטאות (וכנראה הראשון) שהתמרדו כנגד הנאצים בתקופת השואה.
השחמת מזון
השחמה בלתי אנזימטית
השחמה זו מתרחשת בעקבות תהליכים כימיים במזון ואינה מתווכת על ידי אנזימים. אחת התגובות הכימיות שגורמות להשחמת מזון היא תגובת מייאר שמתרחשת בין סוכרים מחזרים לחומצות אמינו בנוכחות חום, ונוצרים בעקבותיה פיגמנטים הנקראים מלנואידים. דרגת וזמן החימום משנה את המולקולות שנוצרות בתגובה ולפיכך גם את הטעמים והארומות המתקבלים. תגובה כימית נוספת שגורמת להשחמת מזון היא קרמליזציה – תהליך שינוי סוכר או תכולת הסוכר של מזון לקרמל על ידי חימום בטמפרטורה גבוהה. בתהליך זה מסולקים המים, הסוכר מתפרק, ונוצרות מולקולות בעלות טעם אגוזי או חמאתי ומתקבל צבע זהוב-חום עד חום כהה.
השפעת השחמה אנזימטית על איכות המזון
לפירות וירקות יש יתרונות בריאותיים, בשל תכולת סיבים, ויטמינים ותרכובות נוגדות חמצון. עם זאת, נוגדי החמצון חשופים לשינויים רבים במהלך שרשרת האספקה. שינויים אלו גורמים לאובדן בולט של תכונות נוגדות החמצון. שימור מפני חמצון במזון במהלך העיבוד והאחסון הפך לעדיפות גוברת בתעשיית המזון. למעשה, חמצון הוא הגורם השני בפגיעתו באיכות המזון, אחרי זיהום מיקרוביולוגי.
ארדה גולר
קריירה בינלאומית
ב-19 בנובמבר 2022 ערך גולר את הופעת הבכורה שלו בנבחרת טורקיה, בניצחון 2–1 על נבחרת צ'כיה במשחק ידידות. ב-19 ביוני 2023 הבקיע את שער הבכורה שלו בנבחרת, בניצחון 2–0 על נבחרת ויילס במסגרת מוקדמות יורו 2024.
אפקטים מיוחדים
עליית הפופולריות של מדע בדיוני
אם ניתן היה לומר כי סרט אחד הקים אמת מידה חדשה לאפקטים מיוחדים, זה היה 2001: אודיסיאה בחלל משנת 1968, בבימויו של סטנלי קובריק, שהרכיב את צוות האפקטים שלו (דאגלס טרומבול, טום הווארד, קון פדרסון וואלי וויברס) במקום להשתמש ביחידת אפקטים פנימית. בסרט, המיניאטורות של ספינת החלל כללו פרטים רבים וצולמו באופן זהיר, במטרה ליצור עומק שדה ריאליסטי. השוטים של ספינות החלל שולבו יחד דרך רוטוסקופינג מצויר ביד עבודת בקרת תנועה זהירה, וכך מוודא שהאלמנטים שולבו במדויק במצלמה. הרקעים של הנוף האפריקאי ברצף "שחר האדם" שולבו עם צילומי סאונדסטייג' דרך טכניקת פרונט פרוג'קשן. סצנות שמוקמו בסביבות של חוסר משקל צולמו בעזרת כבלים מוחבאים, שוטי מראה וסטים מסתובבים ענקיים. סיום הסרט, המראה מסע דרך נוף הלוצינוגני, נוצר על ידי דאגלס טרומבול בעזרת טכניקה חדשה שנקראה סליט-סקאן.
אמנדה ניוטון
אמנדה ניוטון (באנגלית:Amanda Newton : 1860–1943) הייתה מאיירת בוטנית של משרד החקלאות האמריקאי (USDA) שהתמחה בצבעי מים של פירות.
רוזנות ברצלונה
רוזנות ברצלונה (בלטינית: Comitatus Barcinonensis; בקטלאנית: Comtat de Barcelona) במקור הייתה אזור גבול תחת שלטון השושלת הקרולינגית. במאה ה-10, הפכו הרוזנים של ברצלונה לעצמאיים, שליטים תורשתיים בהדרגה במלחמה מתמדת עם הח'ליפות האסלאמית של קורדובה והמדינות היורשות שלה. הרוזנים, באמצעות נישואים, בריתות והסכמים, רכשו את המחוזות הקטלאניים האחרים והרחיבו את השפעתם על אוקסיטניה. בשנת 1164, רוזנות ברצלונה נכנסה לאיחוד אישי עם ממלכת אראגון. מכאן ואילך, ההיסטוריה של הרוזנות נכללת בזו של כתר אראגון, אך העיר ברצלונה נותרה בולטת בתוכה.
גרוסולובה
פוגרום גרוסולובה 1919
במצב קשה במיוחד היו היהודים אשר התגוררו במערב רוסיה, בשטח השייך כיום לאוקראינה. הלאומנים האוקראינים שביקשו לנצל את מלחמת האזרחים על מנת להשיג עצמאות ראו ביהודים נטע זר, והאשימו אותם שהם "מורדים קומוניסטים". האנטישמיות המושרשת בקרב תושבי הארץ באה לידי ביטוי במלא אכזריותה, ורבות מן הקהילות היהודיות סבלו מפוגרומים.
ניצולי הטבח יצאו למסע הארוך לארץ-ישראל. הם הגיעו ליפו במעבורת האודסאית "רוסלאן" ונקלטו בקושי רב לחיים חדשים במולדת, שלא האירה להם פניה בשנים הראשונות. בני משפחתם וקהילתם, שכבר היו בארץ, פעלו למען קליטתם כאן ולמען הנצחת קורבנות הפוגרום.
דמוגרפיה
בינואר 1989 מנה היישוב 6,235 תושבים. מספרם ירד ב-2022 ל-5,303. כיום רוב רובה של האוכלוסייה הם אוקראינים. יש גם תושבים רוסים, רומנים, בולגרים, בלארוסים, גגאוזים וגרמנים. לפי המפקד ב-2001 94,38% מהתושבים היו דוברי אוקראינית כשפת אם, לעומת 4,49% דוברי רוסית.
טיפרנקס
החברה מספקת נתונים על השווקים בארצות הברית, קנדה, בריטניה, אוסטרליה, גרמניה, ספרד וסינגפור.
אליהו יעקב נסים
ביוגרפיה
נשא לאשה את רבקה ונולדו להם ארבעה ילדים: הרב שמואל נסים, ריינה, רחל, וחיים נסים.
בן ערובה (סרט)
ביקורות
סקוט הולרן כתב שהסרט נראה כמו אפילוג מרגש לדמות שגילם ויליס בסדרת סרטי "מת לחיות", אך הופך לתפל עוד לפני שהוא מגיע לשיאו. הולרן טען שהבמאי לא נתן לצופים עוגן להיאחז בו, משום שוויליס מגלם בחור רגיל לגמרי שמגיב כמו שכל בעל, אבא ושוטר, היה מגיב, ומנקודה מסוימת, הדמויות שמשחקים טאקר ופוסטר, מאפילות עליו. הולרן סבר שמה שמתחיל כדילמה מוסרית חיונית, מידרדר לכדי רימייק של "המגדל הלוהט" שמסתיים במגבות רטובות על הראש, ומותחן שאמור להיות סדור, הופך לסרט שבו אי אפשר להבחין בין שוטרים לפושעים. לצד זאת, הולרן שיבח את משחקם של פולאק, הורן ובנט. בביקורת בניו יורק טיימס, סטיבן הולדן כתב שעצוב לראות כישרון, ידע וטכנולוגיה מבוזבזים על ניסיון להציל את הקריירה הדועכת של ויליס ככוכב סרטי פעולה. הולדן ציין שהעלילה הראשית ועלילת המשנה מתנגשות ולא משתלבות זו בזו, משום שהסרט מתמקד בשלושת הפרחחים יותר מאשר בגנגסטרים (הסינדיקט), ועלילת המשנה נדמית כרעיון מאולץ וגולמי של הרגע האחרון.
בן נתן
ראו גם
}}
דלתת האוקבנגו
דלתת האוקבנגו היא הדלתה הפנים-יבשתית של נהר אוקבנגו. יחודו של הנהר, שגליל מימיו משתרע באנגולה, נמיביה ובוטסואנה, הוא בכך שהוא מסתיים בדלתה פנים יבשתית במדבר קלהארי המשתרעת על פני שטח של עד 18,000 קמ"ר בצפון-מערבה של בוטסואנה. בשנת 2013 הוכרזה הדלתה כאחד משבעת פלאי הטבע של אפריקה, וב-2014 היא הוכרה כאתר מורשת עולמית.
גאוגרפיה
בכל שנה מזרים האוקבנגו שאורכו כ-1,500 ק"מ, מים בהיקף של כ-11 קילומטר מעוקב אל הדלתה. זרימת המים אל הדלתה מתחילה בחודש מרץ בכל שנה, ומגיעה לשיאה בחודשים יולי ואוגוסט. באופן יוצא דופן, הצפת הדלתה מתרחשת מדי שנה בעונה היבשה, ועולם החי והצומח הסתגל לדבר והתאים את מעגל החיים שלו לתקופה זו. מקורם של מי האוקבנגו ברמה בדרומה של אנגולה, והם תוצר של מפגש הנהרות קואיטו וקובאנגו. הנהר זורם דרך נמיביה אל בוטסואנה, ומסתיים בדלתה המדברית.
נוכחות אנושית
גם כיום תומכת המערכת האקולוגית של הדלתה באוכלוסייה אנושית המונה כ-130,000 איש הנחלקת לחמש קבוצות אתניות. רוב התושבים מתגוררים ממזרח לדלתה, ופנים האזור מיושב בדלילות. בעבר התפרנסו התושבים מציד, דיג וליקוט מזון, אך כיום רובם מגדלים בקר ועוסקים בחקלאות (בעיקר גידול דוחן, דורה ותירס). בנוסף לכך עוסקים תושבים רבים בענף התיירות אשר החל להתפתח במדינה בשנות ה-80 של המאה ה-20. עוד מפיקים התושבים חומרי בניין ותרופות מהדלתה.
יוי אוהאשי
יוי אוהאשי (יפנית: 大橋 悠依; באנגלית: Yui Ohashi; נולדה ב-18 באוקטובר 1995) היא שחיינית יפנית, האלופה האולימפית (טוקיו 2020) במשחים ל-200 מטר מעורב אישי ול-400 מטר מעורב אישי. סגנית אלופת העולם (בודפשט 2017) במשחה ל-200 מטר מעורב אישי וזוכת מדליית ארד מאליפות העולם (קוואנגג'ו 2019) במשחה ל-400 מטר מעורב אישי.
אלופת הפאן פסיפיק
באליפות הפאן פסיפיק שנערכה ב 2018 זכתה אוהאשי בשתי מדליות זהב, במשחה ל-200 מטר מעורב אישי בשיא אליפות חדש של 2:08.16 דקות ובמשחה ל-400 מטר מעורב אישי בתוצאה של 4:33.77 דקות.
פרד וסט
נישואים ראשונים
עד סוף אותה שנה ביסס פרד את מעמדו בביתם כשליטן הדומיננטי של כל חמשת הנשים שחיו בו. הוא חווה התפרצויות זעם תכופות אשר הוציא לרוב על רינה ועל מקניל, ונהג להכות את בתו החורגת מעת לעת. כמו כן התעלל מינית בבתו שרמיין, ועודד את אשתו לעבוד בזנות בכדי לעזור לפרנסת הבית הדלה.
הרצח של אן מקפול
כעבור חודש שבה רינה לחיות עם פרד, והזוג עבר לגור בפארק קרוואנים אחר בשם לייק האוס. על אף שיחסיהם חוו שיפור ניכר, עזבה אותו רינה בשנית לאחר שנה ושוב הותירה את בנותיהן בידיו. במהלך תקופות מעין אלו בהן לא היו בחייו של פרד כל נשים אשר יכלו לדאוג לילדות, מסר אותן באופן זמני לטיפולם של שירותי הרווחה בגלוסטרשייר.
נישואים שניים
תוך מספר שבועות התפטרה רוז מעבודתה בכדי שתוכל לשמש כאומנת עבור בנותיו של פרד, החלטה שנעשתה לאחר שהתחייב לספק לה די כסף אשר תוכל לתת להוריה בימי שישי על מנת שיאמינו כי עדיין עבדה במאפייה. כעבור מספר חודשים הכירה אותו בפני בני משפחתה, אשר הוכו בתדהמה והזדעזעו מכך שיכלה לבחור בבן זוג שכזה. אמה, דייזי, לא התרשמה מהתרברבויותיו הרבות של פרד, וטענה כי היה שקרן פתולוגי. אביה, ביל, סכיזופרן מאובחן אשר ככל הנראה התעלל מינית בבתו, התנגד בתקיפות למערכת היחסים ביניהם ואיים על פרד כי יתקשר לשירותי הרווחה אם לא ייפרד ממנה.
הרצח של שרמיין וסט
עדות נוספות שנמסרה מפי אמה של טרייסי גיילס, שירלי, אימתה את מותה של שרמיין לפני שחרורו של פרד. לאחר שעזבו היא ומשפחתה את דירתם בדרך מידלנד, הגיעה יום אחד עם בתה לבקר את שרמיין, אך משלא הצליחו למצוא אותה אמרה להם רוז כי, "היא הלכה לחיות עם אמה, וברוך שפטרנו!", בטרם החלה טרייסי לבכות.
סנדרלנד
יהודים
ב-1889 פרצה שרפה ענקית בעיירה קרטינגה, שהרסה את בית הכנסת ואת בית המדרש ורבים מבתי הקהילה היהודית. מיד הוקמה ועדת גיוס כספים והרב גרין מהקהילה, נשלח לקרטינגה כדי לחלק את הכספים. בשובו דיווח על התנאים הנוראים ששררו, והוקמה קרן שיקום למענם. בתקופת הביניים רבים היגרו משם, רובם לסנדרלנד, להצטרף לקרוביהם.
סופי רחלנקו
ביוגרפיה
השלימה תואר ראשון בתרבות צרפת ובאמנות התיאטרון, וכן תעודת הוראה ב-1971 באוניברסיטת תל אביב; תואר שני בספרות צרפתית ב-1978; ותואר ראשון נוסף בתולדות האמנות ב-1985. בשנת הלימודים 1987–1988 השתלמה בפריז, באֵקוֹל נוֹרְמַל סוּפֶּרְיֱיר דה פונטניי-סן-קלו (Fontenay-Saint-Cloud), במרכז מחקר של לימוד והפצה של הצרפתית, הודות למלגה שקיבלה מממשלת צרפת. שימשה מורה לצרפתית במשך 34 שנים.
סגנונה האמנותי
האקוורלים של סופי רחלנקו הם התרשמות ואינטרפרטציה אישית של הנופים שהיא בוחרת לתפוס במכחולה. בדרך כלל היא מציירת בשטח, להוציא את הסדרה "נחל התנינים", שיצרה מתוך צפייה בסרטו של אהוד מנור. בסדרת הכלניות והפרחים האחרים, הצבעוניות העשירה ומשיכות המכחול מאפיינים את סגנונה ומשקפים את עולמה הפנימי. בסדרות הקולאז'ים, עבודת המספריים והדבקת האלמנטים הם בסיס למשיכות מכחול שמחברות ומשלימות את המכלול. יצירת הקולאז' מתחילה ברעיון מסוים, לעיתים כ"משחק" וחיפוש אחרי הקומפוזיציה שנוצרת תוך כדי שימוש בחומרים, כגון עלים ועלי כותרת מיובשים, פיסות בד, נוצות, מטבעות, גפרורים ועוד. הטכניקה המעורבת של הקולאז' מאפשרת לאמנית להוסיף גם את המילה הכתובה, ציטטות של אחרים או טקסטים קצרים משלה. בסדרת "השתקפויות החירות" למשל, היא מזמינה לחשוב ולחפש את מה שמסתתר מאחורי פסל החירות. את סדרת "מוצרטיסימו" יצרה סופי רחלנקו לציון 200 שנה לפטירתו של המלחין. בעבודות אלה עשתה שימוש בקטעי תכלילים, הרכיבה קומפוזיציות של כלי נגינה שונים, שילבה אזכורים של שמות יצירותיו של המלחין, ואף פרסומות עם דיוקנו, כולל עטיפות השוקולד הוינאי הקרוי על שמו. הסדרה "רנסאנס עלי שלכת" מתבססת על עלים מיובשים רב-גוניים, שאספה בפארקים של פריז. לאחר יבושם הרכיבה מהם קומפוזיציות. סדרת הקולאז'ים !L’Art français, ça colle היא מחווה לגדולי הציירים הצרפתיים. בעבודות אלה השתמשה סופי רחלנקו במובאות חזותיות מיצירותיהם הגדולות.
פרד וסט
האונס של קרוליין אוונס
לאחר מכן שאלו אותה השניים ברוגע האם תסכים לחזור לעבוד עבורם כאומנת. אוונס ניצלה את ההזדמנות והסכימה להצעתם. היא החלה לנקות את הבית בניסיון לגרום להם לחשוב כי שכחה לגמרי מאירועי ליל אמש, ומאוחר יותר באותו היום ברחה ממכבסה אליה הלכו היא ורוז, ושבה לביתה. תחילה התביישה לספר לאימה על מה שאירע, אולם לאחר שהבחינה בחבורות ובפצעים הפתוחים שעל גופה של בתה, פרצה אוונס בדמעות וחשפה בפניה את הכל.
הרצח של הת'ר וסט
כעבור מספר ימים שאלו אחיה ואחיותיה מדוע הת'ר לא התקשרה או שלחה אליהם מכתבים, הסבירו להם פרד ורוז כי הייתה עסוקה מדי עם המאהבת הלסבית שלה. כאשר מאי-ג'ון וסטפן הציעו לדווח על היעלמותה למשטרה, שינה פרד את הסיפור שוב, והסביר שהצעתם לא הייתה נבונה מאחר שהת'ר הייתה מעורבת ב. ביותר ממקרה אחד שכנעו פרד ורוז מכר לא ידוע להתקשר אליהם בכדי לזייף שיחת טלפון בינם לבין הת'ר אשר יוכלו הילדים לשמוע.
החפירה בבית הזוועות
בשעה 11:15 באותו בוקר הודה פרד באופן רשמי כי הרג את בתו, אולם להגנתו טען כי היה זה מעשה הריגה ולא רצח. הוא סיפר כי חנק אותה למוות תוך כדי שהיה נתון להתקף זעם, ביתר את גופתה בחדר השירותים של קומת הקרקע בעזרת סכין גדולה איתה נהג לחתוך בשר קפוא, והשליך את השאריות לפח הזבל בזמן שחיכה להזדמנות המתאימה לחפור קבר. הוא התעקש על כך שאשתו לא ידעה על מעשיו, וכי בזמן הרצח הייתה עסוקה עם אחד מלקוחותיה. כמו כן הצביע על כך שצוות החיפוש טרם מצא את הגופה מאחר שהיא הייתה קבורה במקום אחר בגינה, והתנדב להתלוות למשטרה בחיפוש אחריה.
כאשר נשאל לגבי הרציחות, הסביר פרד ברוגע כי קבר חמש גופות אחרות תחת רצפת המרתף, וגופה שישית תחת רצפת חדר השירותים. מרבית הקורבנות הללו היו, לטענתו, נערות או טרמפיסטיות שרצח במהלך שנות ה-70 לאחר שאסף או חטף אותן מתחנות אוטובוס. בנוגע למניע לרצח, סיפר כי איימו עליו שיספרו לאשתו על כך שבגד בה איתן, ושהעביר את גופותיהן לביתו ברחוב קרומוול בכדי שיוכל להשחיתן ולבתרן. תהליך הביתור הקל לדבריו על הכנסת הגופות לקברים הקטנים שנהג לחפור. הוא הסכים לחזור שוב לאתר החפירה בכדי למצוא את שאריותיהן.
מורשת
גופתו של פרד נשרפה ב-29 במרץ 1995, בהלוויה שנערכה בקובנטרי ובה השתתפו רק ארבעה מילדיו. הטקס נמשך לאורך חמש דקות ולא הושמעו בו כל מזמורים או שירים; הכומר רוברט סימפסון ציטט את מזמור תהילים כ"ג באומרו לנוכחים כי הם מוכרחים לזכור בליבם גם את שאר האנשים אשר סבלו מאותם אירועים טרגיים. אפרו של פרד פוזר ככל הנראה בצד הוולשי של שמורת, מקום בו נהג לבקר כילד וכמבוגר עם משפחתו.
אחיו הצעיר של פרד, ג'ון, תלה את עצמו במוסך ביתו שבגלוסטר בנובמבר 1996. בזמן התאבדותו המתין לגזר הדין שעמד להטיל עליו חבר המושבעים בגין מעשי האונס שביצע לכאורה באחייניתו אן מארי במהלך שנות ה-70 בבית הזוועות שברחוב קרומוול.
אחד מילדיהם של פרד ורוז, בארי, טען ב-2004 כי כאשר היה בן שבע צפה בהוריו רוצחים את אחותו הת'ר. לדבריו, קשרו אותה ואנסו אותה במשך זמן מה, בטרם החלה רוז לדרוך על ראשה בחוזקה עד שחדלה לזוז.
המשפט של רוז וסט
במהלך השימועים הקדם-משפטיים שנערכו בפברואר טענה רוז לחפות מפשע בפני עשרה אישומי רצח (המוות של שרמיין וסט צורף לכתב האישום המקורי לאחר התאבדותו של פרד); עורך דינה הודה בהנחייתה כי הראיות הנסיבתיות הצביעו על כך שנהנתה להתעלל בילדות ונערות צעירות. משפטה נפתח ב ב-3 באוקטובר 1995.
עורך דינה של רוז,, ניסה לפגוע באמינותם של העדים על ידי האשמתם בניצול מעורבותם במקרה עבור טובות הנאה שונות, או במתן עדות מתוך כעס על הנאשמים. במקרה אחד הצליח, לאחר שהודתה אוונס כי קיבלה סכום בגובה עשרים אלף לירות שטרלינג תמורת עדותה, אך לטענתה רצתה רק להביא צדק לנשים שלא הצליחו להימלט מידיהם של בני הזוג.
לאחר שבעה שבועות בהם הוצגו הראיות ונשמעו כל העדים, הסביר השופט לחבר המושבעים כי ראיות נסיבתיות עשויות להיות מספיקות עבור הרשעה, וכי במקרה בו שני אנשים משתתפים ברצח רואה בהם החוק כאשמים באותה מידה. ב-21 וב-22 בנובמבר מצא חבר המושבעים את רוז אשמה בכל סעיפי הרצח פה-אחד. השופט גזר עליה מאסר עולם ללא אפשרות לשחרור מוקדם וכינה את פשעיה "דוחים ומושחתים". תחילה נאסרה ב ולאחר מכן ב, וב-2019 הועברה ל.
קורבנות אפשריים נוספים
גורמי משטרה עדיין מאמינים כי משפחת וסט הייתה אחראית למספר היעלמויות אשר לא נפתרו עד היום, ביניהן לפחות עשרה מקרי רצח שהתרחשו בין השנים 1971–1979, שבעה מתוכם לצורך אונס או התעללות מינית. לאחר סדרת הרציחות שביצעו בין השנים 1973–1975 לא התגלו קורבנות נוספים עד לשנת 1978. רצח נוסף אירע ב-1979, אחריו נמנע הזוג מפשעים נוספים עד לרצח בתם ב-1987. בחקירותיו הודה פרד ברציחתם של לפחות שלושים בני אדם, כך שייתכן בהחלט כי ישנם שמונה עשר קורבנות לא מזוהים נוספים.
קרוליין אוונס, אנה מרי וסט, ומספר נשים אחרות אשר ניצלו מתקיפותיהם המיניות של בני הזוג, העידו במשפטה של רוז כי היא הייתה הדומיננטית והאגרסיבית ביותר מבין שניהם. אוונס אף הצהירה כי לאחר שפרד אנס אותה, אמר לה שהביאו אותה לביתם רק כי רוז חשקה בה. ייתכן שהתרחבות משפחתם לאורך השנים, יחד עם הנערות השונות שהביאו לביתם באותו הזמן, אשר במיניותן ובחייהן ניסו פרד ורוז לשלוט, גרמו להם די והותר סיפוק מיני גם מבלי שיצטרכו להסתכן עבור העונג שהפיקו מרצח ואונס.